Latin: - Allium paradoxum - Allium Latifolium (Carinatum) - Allium eriophyllum - Allium ursinum L. - allium tripedale
English: - Wild leeks/ Broad leagved garlic
پیچک
پێچووکه‌، ئەندرێشە، هه‌ندرێشه‌، هه‌ندرێشن، پیچکە، پیچک داڵه‌هۆ، گیایه‌کی به‌هاریی کوێستانی یه‌ وه‌ک سیر ده‌چێ و لە له‌ تیره‌ی "سوێسنیه‌کان " Liliaceaeنە. تامی زۆر توونه‌ و به‌ کاڵی وه‌ک سه‌وزی به‌ نانه‌وه‌ ئیخۆن و که‌لانه‌ی زۆر به‌ له‌زه‌تیشی لێ درووست ده‌کرێ. گه‌ڵاکانی سه‌وز و سێ سووچن و گوڵه‌کانیشی زه‌ردن، له‌ بنیشه‌وه‌ سه‌لکی وردی وه‌ک پیازی هه‌یه‌. ئه‌م گیایه‌ مه‌وادێکی کرم کوژی تێدایه‌، هه‌ر بۆیه‌ بۆ ڕیخۆڵه‌ زۆر باشه‌ و زۆر دژی کرمی "ئاسکاریس" ه‌. کوڵێندراوی ئه‌م گیایه‌ له‌گه‌ڵ گوڵی بابۆنه‌ (هه‌رکام ١٠ گره‌م) دا بۆ دڵ ئێشه‌ خوێنڕێژی گه‌ده‌ زۆر باشه‌. ئه‌گه‌ر پیچک له‌گه‌ڵ گیای ئاوێشن و تۆوی گژنیژ (هه‌رکامیان ١٠ گره‌م) بکوترێن و هه‌ر رۆژه‌ کوچکێکی له‌ cc ٥٠٠ ئاودا کوڵێندرێ بۆ ترشاوی گه‌ده‌ و تامی تاڵی زار زرۆ باشه‌. بۆ ئه‌وی ددان کڕۆژه‌ له‌ خۆتان دوور که‌نه‌وه‌ ده‌بێ پیچک له‌گه‌ڵ ماست تێکه‌ڵ بکه‌ن و پێش خه‌وتن ٤ که‌چکی لێ بخۆن.
لە کتێبە کۆنە عەرەبیەکاندا ئەم ناوانەیان بۆ نووسیوە "كراث بري"و "كراثالدب" و "كراث الثوم" بەڵام بە بڕوای من هیچ کامیان دەقاودەق نابن بە پیچکی کوردی، رەنگە گیایەکی دیکە لە هەمان بنەماڵە بن بەڵام پیچک نین.